ข่าวดี! ไทยวันนี้ ไม่พบผู้ติดเชื้อ “โควิด” รายใหม่ ยอดป่วยสะสมคงที่ 3,506 คน
"ศบค." เผยข่าวดี! ไทยวันนี้ ไม่พบผู้ติดเชื้อ “โควิด” รายใหม่ ยอดป่วยสะสมคงที่ 3,506 คน
"ศบค." เผยข่าวดี! ไทยวันนี้ ไม่พบผู้ติดเชื้อ “โควิด” รายใหม่ ยอดป่วยสะสมคงที่ 3,506 คน
21 ก.ย. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 21 ก.ย.63 เมื่อเวลา 11.00 น. ระบุ ผู้ป่วยรายใหม่วันนี้ศูนย์ราย ทำให้จำนวนผู้ป่วยยืนยันสะสมล่าสุดยังคงอยู่ที่ 3,506 ราย เป็นผู้ป่วยที่ติดเชื้อภายในประเทศ 2,445 คน และผู้ป่วยที่ตรวจพบในสถานที่กักกันที่รัฐจัดให้ 568 ราย มีผู้ป่วยที่รักษาหายเพิ่ม 2 ราย รวมรักษาหายแล้วอยู่ที่ 3,342 ราย ยังรักษาตัวอยู่ในโรงพยาบาล 105 ราย ไม่มีผู้เสียชีวิตเพิ่มเติม ยอดผู้เสียชีวิตสะสมยังคงอยู่ที่ 59 ราย